Недзе той часткай падсвядомасці, у якой хаваюцца ўсе апраўданні нашым подласцям і здрадам разам з інстынктам нашага выжывання, ты зразумееш: галасаваць “супраць” – нястрашна, калі ты літаральна адзін супраць. Вялікая Большасць любіць, каб была хоць нейкая мізэрнасць нязгоды, тады яна адчувае сваю законнасць. Ты разумеў гэта: сваім “супраць” ты ўзаконіш рашэнне “за”, разумеў, што табе будуць нават удзячныя. Таму ты смела ўзнімаеш руку. І ўгаворваеш сябе, што гэта апошняе з таго, што мы можаш зрабіць для Яе вызвалення…